Lav et referat af nedenstående tekst:

Tekst:
De to mænd, der begge er 26 år gamle, forsvandt fra fængslet tirsdag aften mellem to optællinger klokken 17.30 og klokken 20.45. Men det blev en kort aften i frihed. Da de forsøgte at komme med toget fra Frederikshavn kort efter klokken 21.00, blev de nemlig opdaget af en af de ansatte på statsfængslet. Den fængselsansatte ringede straks til politiet, som kom og hentede de to flugtfanger i en patruljevogn og bragte dem tilbage til Kragskovhede ved midnatstid efter en kort afhøring. De to mænd er fra henholdsvis Vendsyssel og Østjylland. Den ene af de to indsatte havde en ulovlig kniv og en smule hash på sig, da de blev opdaget på banegården. Begge forhold bliver han nu sigtet for. Derudover bliver begge indsatte sigtet for at flygte fra Statsfængslet. Det fortæller vagtchef ved Nordjyllands Politi Per Vagn Nielsen.

Referat:
To indsatte fra Kragskovhede Statsfængsel stak tirsdag aften af fra fængslet. De nåede dog ikke længere end til banegården, før de blev genkendt af en ansat.